**HRVI jeftinije na bazene u Čakovcu**

Na inicijativu Zajednice BRANITELJI ZAJEDNO Međimurska županija je s ciljem poboljšanja kvalitete života hrvatskih ratnih vojnih invalida pokrenula **projekt sufinanciranja cjelodnevnih ulaznica za bazene za hrvatske ratne vojne invalide** s područja Međimurske županije. U tu je svrhu sklopljen ugovor između Međimurske županije i GP EKOM d.o.o. Čakovec koji je na snazi do 31. prosinca 2025. godine

Pravo na sufinanciranje cjelodnevnih ulaznica za bazene ima hrvatski ratni vojni invalid koji živi na području Međimurske županije. Umjesto 5 eura, **HRVI će cjelodnevnu ulaznicu za čakovečke bazene plaćati 3 eura na blagajni**, dok će ostali iznos podmiriti Međimurska županija.

Kako bi iskoristili ovo pravo, HRVI će prilikom kupnje ulaznice na blagajni morati predočiti **osobni dokument za identifikaciju i rješenje ili potvrdu o statusu HRVI-a.**

Potvrda o statusu HRVI može se dobiti na osobni zahtjev u Odjelu za branitelje Upravnog odjela za civilno društvo i ljudska prava.

Pozivamo sve HRVI s područja Međimurske županije da iskoriste ovaj hvale vrijedan projekt Međimurske županije.

Željko Tomašić